Cei mici, însoţiţi de părinţi, bunici, educatori şi profesori, au ocazia să admire în parcarea din faţa ministerului autoturisme şi motociclete ale Poliţiei, maşini de epocă, autospeciale ale Jandarmeriei, maşini de pompieri, un elicopter al Inspectoratului General al Poliţiei Române, dar şi echipamente folosite de structurile MAI.
În cadrul evenimentului sunt organizate exerciţii de autoapărare şi lecţii de prim-ajutor.
De asemenea, cei prezenţi pot vizita clădirea ministerului, inclusiv biroul ministrului, Sala de Marmură şi Sala de Briefing.